Grace Coddington

Cyn-fodel o Gymraes yw Grace Coddington (ganwyd 20 Ebrill 1941), a ddaeth yn gyfarwyddwraig greadigol y cylchgrawn ffasiwn Vogue. Yn y rôl olaf, daeth hi'n adnabyddus am greu sesiynau ffotograffig mawr, cymhleth a dramatig.

Fe'i ganwyd yn Ynys Môn a threuliodd ei phlentyndod ym Mae Trearddur. Ym 1959 enillodd gystadleuaeth fodelu a arweiniodd at yrfa fel model yn Vogue. Tua 10 mlynedd yn ddiweddarach daeth yn olygydd gyda'r cylchgrawn yn Llundain. Ym 1988 ymunodd hi ag Anna Wintour er mwyn gweithio dros Vogue yn Efrog Newydd. Parhaodd i weithio i'r cylchgrawn yno tan 2016. Daethpwyd â'i phwysigrwydd yn y byd ffasiwn i sylw'r cyhoedd gan ffilm ddogfen o 2009, The September Issue, a ddangosodd y broses greadigol y tu ôl rhifyn o Vogue. 

Llyfryddiaeth
 Grace Coddington a Michael Roberts, Grace: A Memoir (Efrog Newydd, 2012)

Categori:Genedigaethau 1941
Categori:Merched yr 20fed ganrif o Gymru
Categori:Merched yr 21ain ganrif o Gymru
Categori:Modelau benywaidd o Gymru
Categori:Pobl o Ynys Môn